Numeralul ordinal

Citeşte, cu atenţie textul următor, pentru a răspunde corect cerinţelor formulate:

*Orologiul\* bate prima dintre cele douăsprezece lovituri care anunţă miezul nopţii.*

* *E timpul, Arthur, spuse războinicul ducându-l în mijlocul covorului şi dându-i ultimele instrucţiuni.*

*Arthur citeşte hârtia pe care o ţine în mâna tremurândă, în vreme ce orologiul continuă să bată. Pe*

*lunetă sunt trei inele. Arthur îl apucă pe primul: „primul cerc, al trupului, trei grade la dreapta”citeşte băiatul, stăpânindu-şi neliniştea. Face cu mare teamă manevra. Dar nimic. Doar orologiul continuă să bată, pentru a patra oară. Arthur apucă al doilea inel: „al doilea cerc, al spiritului, trei grade la stânga”. Băiatul întoarce inelul, mai greu ca prima dată. Orologiul bate pentru a noua oară. Căpetenia africană înalţă ochii spre lună şi pare neliniştit de norişorul primejdios ce se apropie.*

* *Grăbeşte-te, Arthur!îl previne războinicul.*

*Băiatul apucă al treilea şi ultimul dintre inele: „al treilea cerc, al sufletului, un tur complet”. Arthur*

*respiră din adâncul plămânilor şi răsuceşte inelul, pe când orologiul bate pentru a unsprezecea oară.*

*Din nefericire, norişorul şi-a atins ţelul, şi acum acoperă puţin câte puţin luna. Niciun fir de lumină.*

*Arthur a răsucit inelul până la locul lui. A douăsprezecea bătaie a orologiului marchează miezul nopţii, fâşâind întunericul. Tot nimic. Matasalaii\* stau nemişcaţi. Până şi vântul pare să aştepte.*

*(*Luc Besson, *Arthur şi minimoşii)*

\*orologiu- ceas de mari dimensiuni fixat în perete sau pe faţada unei clădiri.

\*matasalaii-(în text) trib african

1. Colorează toate numeralele ordinale din fragmentul citat.
2. Transcrie, din textul citat, un numeral ordinal la genul masculin şi unul la genul feminin.
3. Identifică, în textul citat, două numerale cardinale şi transformă-le în numeralele ordinale

corespunzătoare, atât la genul masculin, cât şi la genul feminin.

1. Precizează valoarea morfologică a numeralelor ordinale subliniate în textul citat:

*(pe) primul-*

*Primul-*

*Al doilea-*

*Al treilea-*

*A douăsprezecea-*

1. Transcrie cu litere numeralele ordinale scrise cu cifre romane:

|  |  |  |  |
| --- | --- | --- | --- |
| Al CDLV-lea |  | Al DLXIX- lea |  |
| A VII-a |  | A XV-a |  |
| Al XXI-lea |  | A XCIX-a |  |
| Al MMII-lea |  | Al MMXIX-lea |  |

1. Formează, pe rând, numerale ordinale de la numerele 3, 5, 8. Scrie-le în litere şi alcătuieşte enunţuri

cu ele.

1. Ajuns acasă, alege a şaptea carte din biblioteca ta, deschide-o la a şaptea pagină, al şaptelea rând şi

alcătuieşte un text de şaptezeci de cuvinte, pornind de la cea propoziţie. În compunerea ta, vei folosi şapte numerale ordinale, la alegere, pe care le veti sublinia.